CELEX: 32013R0055
Language: et
Date: 2012-12-17 00:00:00
Title: Nõukogu määrus (EL) nr 55/2013, 17. detsember 2012 , milles käsitletakse Euroopa Parlamendi ja nõukogu määruse (EL) nr 1214/2011 (euro sularaha professionaalse piiriülese maanteeveo kohta euroala liikmesriikide vahel) kohaldamisala laiendamist

24.1.2013   
            
            
               ET
            
            
               Euroopa Liidu Teataja
            
            
               L 21/1
            
         
      NÕUKOGU MÄÄRUS (EL) nr 55/2013,
   17. detsember 2012,
   milles käsitletakse Euroopa Parlamendi ja nõukogu määruse (EL) nr 1214/2011 (euro sularaha professionaalse piiriülese maanteeveo kohta euroala liikmesriikide vahel) kohaldamisala laiendamist
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 352,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Keskpanga arvamust (1),
   toimides seadusandliku erimenetluse kohaselt
   ning arvestades järgmist:
   
               (1)
            
            
               Euroopa Parlamendi ja nõukogu määruse (EL) nr 1214/2011 (2) eesmärgiks on hõlbustada liikmesriikide vahelist euro sularaha vedu. Nimetatud määrust kohaldatakse üksnes nende liikmesriikide suhtes, kes on euro ühisrahana kasutusele võtnud.
            
         
               (2)
            
            
               Eurole ülemineku eelsel perioodil on liikmesriiki vaja sisse vedada euro sularaha praeguse euroala liikmesriikidest, kuna eurole üleminekuks vajalikke euro pangatähti veetakse harilikult praeguse euroala varudest ning euromünte vermitakse tihti täielikult või osaliselt välismaal.
            
         
               (3)
            
            
               Seepärast on vaja, et määrust (EL) nr 1214/2011 kohaldataks ka liikmesriikide suhtes, kes valmistuvad euro kasutuselevõtuks. Seda tuleks kohaldada alates kuupäevast, mil nõukogu teeb otsuse tühistada nende suhtes seoses euroalas osalemisega kehtestatud erand.
            
         
               (4)
            
            
               Kuna käesoleva määruse eesmärki, nimelt hõlbustada euro sularaha professionaalset piiriülest maanteevedu praeguse euroala liikmesriikide ning nende liikmesriikide vahel, kes on eurot kasutusele võtmas, ei suuda liikmesriigid sellekohaste väga üksikasjalike ja erinevate riiklike reguleerivate kordade tõttu piisavalt saavutada ning meetme ulatuse ja toime tõttu on seda parem saavutada liidu tasandil, võib liit võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev määrus selle eesmärgi saavutamiseks vajalikust kaugemale,
            
         ON VASTU VÕTNUD KÄESOLEVA MÄÄRUSE:
   Artikkel 1
   Selle liikmesriigi territooriumi suhtes, kes ei ole eurot veel kasutusele võtnud, kohaldatakse määrust (EL) nr 1214/2011 alates kuupäevast, mil nõukogu teeb vastavalt Euroopa Liidu toimimise lepingu artikli 140 lõikele 2 otsuse tühistada tema suhtes seoses euroalas osalemisega kehtestatud erand.
   Artikkel 2
   Käesolev määrus jõustub 12 kuud pärast selle avaldamist Euroopa Liidu Teatajas.
   
      See on tervikuna siduv ja vahetult kohaldatav kõikides liikmesriikides.
      Brüssel, 17. detsember 2012
      
         
            Nõukogu nimel
         
         
            eesistuja
         
         S. ALETRARIS
         
      
   
   
      (1)  5. oktoobri 2010. aasta arvamus (ELT C 278, 15.10.2010, lk 1).
   
      (2)  ELT L 316, 29.11.2011, lk 1.